text: Bil brugt som rambuk til tyveri
  25 juni 2011 kl. 09.56
  Tyve brød natten til lørdag ind hos LKJ Biler i Vejen og brugte en af de udstillede biler som rambuk.
  LKJ Biler i Vejen blev lørdag morgen kl. 05.10 udsat for tyveri, da ukendte gerningsmænd smadrede en udstillingsrude og satte sig i en af de udstillede biler. Den brugte de som rambuk, så både en jernlåge og et hegn blev nedlagt. Tyvene kastede sig derefter over en af de andre udstillede biler - en uindregistreret sort Ford Mondeo - som de forsvandt i. Det skriver JyskeVestkysten.
  